Mario Napolitano

Mario Napolitano (10. veebruar 1910 Acquaviva delle Fonti – 31. oktoober 1995 Firenze) oli itaalia maletaja, kirimale suurmeister (1953). 

Napolitano kuulus Itaalia malekoondisse. Ta mängis kahel maleolümpial (1935, 1937). 1942. aastal osales ta Münchenis toimunud Euroopa meistrivõistluste põhiturniiril (12 osavõtjat), kus sai eelviimase koha.

Kirimales pääses Napolitano kolmel korral mängima maailmameistrivõistluste finaalturniirile: 1. MM-il (1950–1953) võitis ta pronksmedali (jäi maailmameistriks tulnud Cecil Purdyst maha vaid pool punkti), 2. MM-il (1956–1959) jagas 7.–9. kohta ja 3. MM-il (1959–1962) jagas 4.–6. kohta.

Pärast medalivõitu esimesel MM-il sai Napolitano ICCF-lt 1953. aastal kirimale suurmeistri nimetuse. 

Itaalia maletajad
Kirimaletajad
Sündinud 1910
Surnud 1995